Nyeste Skilderie af Kiøbenhavn, 1811-04-06
Den 26de, efterat Lieutenant Beck havde fundet Leilighed til at omseile Landet ubemærkt i Dagningen, modtog jeg imod Aften Rapport om, at ingen, uden den bekiendte Skonnert, opholdt sig der og besluttede mig altsaa den 26de til at foretage Togtet. Kl. 6 C. M. afgik jeg med den føieligste Vind fra Gierrildbugt med 12 Canonbaade og 12 Transportfartøier. Alting syntes at favorisere os. Kl. 12 1/2 fik jeg Den i Sigte, og ankrede Kl. 2 1/2 paa S. O. Siden, tæt Vesten om Pakhuset. Med Hurtighed og Orden bleve Tropperne ubemærket debarqverede. Kl. 4, medens Major Melstedt opstillede sit Corps af 650 Mand og Capitain Prytz de ham anfortroede 120 Mand af Flotillens Soldateve, marcherede Premier=Lieuten. Holsten som Avantgarde med 200 udsøgte Matroser. En udsendt Cavallerie Patrouille opdagede uhældigviis deres Ankomst, og Lieutenant Holsten indtraf netop nogle Minuter for sildig forat afskjære Tropperne, der til Vogns og Hest ilede ind i Fæstningen. Med stormende Haand vovede han en Attaque, som blev afslaaet med et betydeligt Tab. Jmidlertid rykkede Major Melstedt frem, medens jeg med Flotillen avancerede op imod Fæstningen. Ogsaa en Generalskorm af denne brave Officier, ledsaget af Flotillens Søe- og Landmagt, blev afslaaet. Da Tropperne i Følge mit givne Signal havde gjort Plads for mig, begyndte jeg at beskyde Fortet med al den force mine 12 Baade formaaede. Jeg saae allerede Virkningen af mine Anstrængelser, og lovede mig et hældigt Udfald. Colonneviis styrtede Fienden ned af sine Batterier, da jeg observerede en Fregat kommende fra Norden, holdende Østen om Øen, en Brig styrende Vester om, og en Skonnert Sønden fra. Vinden var vestlig med en 2 revet Merseils Kuling. Denne Vind giver intet Læe under nogen Kant af Øen. Jeg besluttede derfor at retirere mig fra et saa farligt Punkt for Flotillen op paa N. V. Revet, hvor jeg haabede Beskyttelse af Grundene. Fem Timer tilbragte jeg imod Vind og Strøm paa denne Retirade, medens Major Melstedt og Lieutenant Holsten med vedholdende Anstrængelse anvendte alt for at erobre de høie, fast ubestigelige Batterier, der vare omgivne af dybe Grave. Min Opmærksomhed var imidlertid henvendt paa at faae Major Melsteds og hans Magt conserveret, men mit Bud i denne Anledning traf ham for seent. Kl. 10 F. M. bestemte han sig til nok en Generalstorm, og var alt kommen Gravene paa faa Skridt nær, da han i Spidsen for sin Bataillon endte sit ærefulde Liv. Lieutenant C. Holsten og Capitain Prytfulgte ham og beseglede begge deres sjeldne militaire Jver og uforlignelige Bravour med deres Blod. Lieut. Holsten styrtede en Canonkugle til Jorden i samme Øieblik, som en anden tog Benene af Capit. Prytz. Fra denne Stund blev Nederlaget almindeligt, stareviis faldt Deres Majestæts brave Tropper, der foruden deres 3 værdige Anførere havde tabt en Deel andre af deres Officierer. J mere end 6 Timer holdt de Stand med deres Geværer mod et Svælg af Cartesque-Jld fra mere end 40 Canoner. Lieutenant Falbe førte imidlertid Flotillens Matroser tilbage med afden Orden og Conduite, som kunde ventes. Soldaterne fulgte langsomt efter, fordi et engelsk ridende Artillerie af 6 Canoner forfulgte dem, og tvang dem til at forlade Stranden som det eneste Sted, hvorfra jeg med Baadene kunde beskytte dem. Den sidste Mand, som embarqverede, var Lieutenant Falbe, der bragte mig Efterretning om at de tilbageblevne Soldater havde overgivet sig af Mangel paa Ammunition og overvældet afFatique efter 8 Timers Marsch i sandige Veie, der ofte gik dem over Knæerne. Af alle Kræfter fortsatte jeg nu Retiraden til N. V. Revet, hvor jeg ikke fandt det forventede Tilflugtsted. Vind og Søe vare stedse i saadant Tiltagende, at hverken Haabet om at afride Stormen der, eller at undgaae de fiendtlige Skibe og Landartillerie=Attaque, blev mig tilbage. Jeg afsendte derfor Transport fartøierne, som havde en fjern Ligning med Canon baadene, til Jssefjord, med Ordre at holde saa nor Vinden som mueligt, for at bevæge Fregatten, der var i Læe, og ikke kunde see os for S. V. Pynten af Landet, til at jage disse, medens jeg med Canonbaaden styrede Cours til Læssøe-Grundene, som den eneste Retirade der stod os aaben. Briiggen, som var Vesten om Landet, mødte vi snart paa denne Vei. Søens Voldsomhed overtydede mig om Umueligheden af at levere den en Affaire, som jeg havde haabet. Baadene kunde neppe vare paa Vandet. Stormen tiltog bestandig, jeg saa altsaa intet tilovers uden at forsamle Flottillen og give enhver Officier Ordre at forcere i forskjellige Courser til nærmeste Land. Med min Baad, der seiler fortrinlig vel, søgte jeg at lokke Briggen til at faae mig. J flere Timer lykkedes det mig at føre ham om i forskjellige Compas-Streger, medens Hr. Søe Premier=Lieutenant Fog med de 8 Baade, stræbte op i Vinden og styrede ad Jylland til Kl. 6 opgav Briggen sin Jagt efter mig og stod ned paa Lieutenant Buhl, som efter et særdeles udmærket Forsvar, og flere Lag af dens fulde Batterie, endelig overgav sin Baad i en hielpeløs og tilintetgjort Forfatning. Denne udmærket kjekke Modstand opholdte Fienden saa længe, at de øvrige Baade fik et godt Forspring. Jeg styrede over Anholts Knob-Rev (medens at Fyrtaarnets Batterie stærkt beskjød mig) for at gaae til Luvart af Briggen, der endnu stedse og os. Paa SydKanten af Den traf jeg paa den fiendtlige Skonnert, der i 3/4 Time forfulgte mig paa Gevæhrskuds Distance, under en levende Jld. Nogle hældige Skud med min Caronade tilbragte ham saa megen Skade paa Skrog og Takkelage at han forlod mig, og jeg fortsatte derpaa min Cours af Kullen til, hele Natten jaget af den findtlige Brig, hvis Fyhr jeg kunde see. Jmod Dagningen naaede jeg Sjællands Kyst. Briggen ophævede da sin Jagt og jeg ankrede Kl. 10 F. M. med min synkefærdige Baad, her paa Rehden. Jmod Solens Nedgang saae jeg Fregatten aphæve sin Jagt efter Transportfartøierne, og styrede ned af Canonbaadenne til. Vinden tiltog hele Natten, rummede stedse for Fienden og blev skrallere for Baadene, saa at jeg ikke er uden Frygt for dem, uagtet deres lange Forspring. Kl. 9 om Aftenen hørte jeg en Attaque tæt under svenske Kysten, der destoværre lod mig formode at ogsaa Lieutenant Mühlenstedt faldt i de fiendtlige Hænder. Saaledes endtes denne uhældige Expedition, hvor Deres Majestæt formodentlig har mistet, saavel til Søes som Lands, omtrent et Par hundrede brave Krigere. Jeg tør imidlertid med Tryghed angive, at Fienden uagtet sine mange Canoner og ubestigelige Volde dyrt har kjøbt sine Fordele, saavelsom at Deres Majestæt aldrig kunde modtage et større og ærefuldere Beviis paa Deres forenede Troppers Bravour og rolige Standhaftighed, end det denne Dag har afgivet. Allerunderdanigst Falsen. Til Deres Majestæt. Endskjøndt denne Expedition ei har havt det heldige Udfald, som der var Haab og Formodning til, saa har hans Majestæt Kongen dog med Velbehag og særdeles Tilfredshed erfaret, at Allerhøistsammes Søe- og Landkrigere, som dertil vare commanderede, have udviist urokkeligt Mod og god Conduite, og derved lagt for Dagen, at de i Modgang ere ligesaa standhaftige, som de stedse vare det, hvor Seieren fulgte dem. Som Mænd strede de og opfyldte deres Pligt mod deres Konge og Fædreneland, saa at de have gjort sig fortiente til en hældigere Lod, som Løn for deres Daad; men indtrufne Omstændigheder, som ingen Kriger kunde forudsee, vare Aarsag i at Angrebsplanen ei fuldkommen kunde udføres og som følge deraf Maalet ei opnaaes. – Til denne Expedition ere blevne brugte 12 Canonchaloupper, 1 Lugger, 1 Lodscutter, 12 Transportfartøier og nogle armerede Baade. – Efter de til Datum indkomne Rapporter er deraf i Behold og tilbagekomne: I Canonchalouppe under Maaneds-Lieutenant Kocks Commando, ankommen hertil, 3 Canonchaloupper under Lieutenanterne Krag, Om og Molbeck, ankomne til Udbyhøi. I Canonchalouppe under Lieutenant Feddersen, ankommen til Gierrild, Bugt. 4 Canonchaloupper under Lieutenanterne Fogs og Oldelands Commando, ankomne til Hals, og 1 Canonchalouppe har retireret sig til Svenske Kysten. Luggeren Svanen under Lieutenant Trolle er ankommen til Hals. Lodskutteren Pilen under Lieutenant Hansen tilligemed 5 Transportfartøier ere ankomne i Gierrild Bugt.